Á árinu 2016 var m.a. markvisst unnið að innleiðingu stefnu um ábyrgar fjárfestingar , aukinn kraftur var settur í útgáfumál , bankinn hlaut gullmerki Jafnlaunaúttektar PwC í annað sinn og efnt var til fjölbreyttra samstarfsverkefna til þess að stuðla að framþróun og uppbyggingu í samfélaginu . Samfélagsstefna bankans miðar að því að stuðla að sjálfbærni og tryggja að tekið sé tillit til umhverfisþátta , félagslegra þátta og viðmiða um góða stjórnarhætti í allri starfsemi bankans .